Әлихан Смайылов Қазақстан үшін ғылымның перспективалы салаларын атады
DATE: 14:03, 14 Ақпан 2023 | GMT +5
TITLE: Әлихан Смайылов Қазақстан үшін ғылымның перспективалы салаларын атады
URL: https://kaz.inform.kz/news/alihan-smayylov-kazakstan-ushin-gylymnyn-perspektivaly-salalaryn-atady_a4035595/
META: DATE: 14:03, 14 Ақпан 2023 | GMT +5
TOTAL WORDS: 103
AUTHOR(S):
TEXT: «Соңғы жылдары ғылым туралы заңнамаға елеулі өзгерістер енгізілді. Ғылымды дамыту тұжырымдамасы бүкіл ғылыми қоғамдастықпен бірге іске асырылады. Сонымен бірге, бүгінде қоғам ғылыми-технологиялық саладан нақты өзгерістерді, ғылыми жаңалықтардың нақты экономикада қолданылуын күтіп отыр. Сондықтан, ғылыми зерттеулердің нәтижесін арттыру, оның ел экономикасының дамуына қосатын үлесін ұлғайту үшін ауқымды жұмыс қажет», - деді үкімет басшысы. Сондай-ақ, ол Ғылыми жұмыстардың нәтижелерін коммерцияландырудың тиімділігін арттыру үшін министрлік пен ғылыми ұйымдарлың, кәсіпорындардың үйлесімді жұмыс істейтіндей механизмдер құру қажеттігін атады. «Ең перспективалы ғылыми бағыттардағы тәжірибелік-конструкторлық жұмыстардың үлесін арттыру қажет. Бұлардың қатарында атом және сутегі энергетикасы, цифрлық технологиялар, жасанды интеллект, биотехнология, биоқауіпсіздік, нейроғылым сияқты салаларды атап көрсетуге болады», - деді премьерминистр
